open-index/open-wikipedia-markdown huggingface dataset:
ฟีโร

**ฟีโร** () ชื่อเดิม Zcoin เป็นคริปโทเคอร์เรนซี ที่มีเป้าหมายในการเข้ารหัสเพื่อเพิ่มความเป็นส่วนตัวในการใช้งานแตกต่างจากคริปโทเคอร์เรนซีอื่นเช่นบิตคอยน์

## ประวัติ
ในปี พ.ศ. 2557 ปรมินทร์ อินโสม ได้เขียนงานวิจัยในเรื่องของคริปโทเคอร์เรนซีระหว่างที่กำลังศึกษาต่อในระดับปริญญาโทที่มหาวิทยาลัยจอนส์ฮอปกินส์โดยพัฒนาในรูปแบบของโปรโตคอลซีโรคอยน์ (Zerocoin protocol) ภายใต้ชื่อ "Moneta" และได้เปิดตัวให้นักลงทุนในวันที่ 28 กันยายน พ.ศ. 2559

ในวันที่ 20 กุมภาพันธ์ 2560 ได้เกิดการโจมตีโดยมีการสร้างโทเคนปลอมจำนวน 370,000 เหรียญ มีราคาขายกว่า 400 บิตคอยน์ ซึ่งการโจมตีนี้แตกต่างจากการโจมตีของเครือข่ายอีเธอเรียมในช่วงกิจกรรม DAO ที่ไม่การขโมยเหรียญเกิดขึ้น ภายหลังทีมงานได้แก้ไขโดยการขอความเห็นจากผู้ใช้งานในเครือข่าย และมีมติเป็นเอกฉันว่าจะไม่ทำลายเหรียญดังกล่าวเหมือนอีเธอเรียม

ในเดือนตุลาคม 2563 ได้เปลี่ยนชื่อเป็นฟีโร (Firo) และได้มีการพยายามโจมตีมูลค่ากว่า 51% ในเดือนมกราคม 2564 แต่สามารถแก้ไขสถานการณ์ดังกล่าวได้อย่างทันที 

## อ้างอิง

หมวดหมู่:โพรโทคอลชั้นโปรแกรมประยุกต์
โรงพยาบาลร้อยเอ็ด

**โรงพยาบาลร้อยเอ็ด** เป็นโรงพยาบาลศูนย์ประจำจังหวัดร้อยเอ็ด ขนาด 820 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 111 ถนนรณชัยชาญยุทธ ตำบลในเมือง อำเภอเมืองร้อยเอ็ด จังหวัดร้อยเอ็ด และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยมหาสารคาม

## ประวัติ
โรงพยาบาลร้อยเอ็ด ก่อตั้งครั้งแรกในวันที่ 5 กันยายน 2483 บริเวณที่ดินสโมสรเสือป่า เนื้อที่ 45 ไร่ 2 งาน 45 ตารางวา ต่อมาเมื่อมีการเพิ่มขึ้นของประชากรและผู้ป่วย กระทรวงสาธารณสุขจึงได้ยกฐานะโรงพยาบาลร้อยเอ็ดขึ้นเป็น **โรงพยาบาลศูนย์ร้อยเอ็ด** เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ ตลอดจนเป็นสถานที่ฝึกอบรมบุคลากรสาธารณสุข

## ศูนย์แพทยศาสตรศึกษาชั้นคลินิก
**ศูนย์แพทยศาสตรศึกษาชั้นคลินิก โรงพยาบาลร้อยเอ็ด** ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลร้อยเอ็ด ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยมหาสารคามโดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยมหาสารคาม ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยมหาสารคาม ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลร้อยเอ็ด

### หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลร้อยเอ็ด จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยมหาสารคาม ใน 1 หลักสูตร คือ

### ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้

### การรับบุคคลเข้าศึกษาในหลักสูตรแพทยศาสตรบัณฑิต
คณะแพทยศาสตร์ มหาวิทยาลัยมหาสารคาม เปิดรับนิสิตแพทย์รุ่นที่ 1 ในปีการศึกษา 2549 โดยใช้ระบบรับตรงของคณะแพทยศาสตร์ มหาวิทยาลัยมหาสารคาม ปัจจุบัน คณะแพทยศาสตร์ เปิดรับนิสิตในหลักสูตรแพทยศาสตรบัณฑิต สาขาวิชาแพทยศาสตร์ทั้งสิ้น 1 โครงการ ได้แก่

# โครงการผลิตแพทย์เพิ่มเพื่อชาวชนบท (CPIRD) คณะแพทยศาสตร์ 

โดยคณะเปิดรับเฉพาะนักเรียนที่มีภูมิลำเนาในเขตพื้นที่ 7 จังหวัดภาคตะวันออกเฉียงเหนือเท่านั้น คือ มหาสารคาม ร้อยเอ็ด กาฬสินธุ์ ขอนแก่น มุกดาหาร นครพนม และสกลนคร

## อ้างอิง

หมวดหมู่:โครงสร้างพื้นฐานในจังหวัดร้อยเอ็ด
ร้อยเอ็ด
หมวดหมู่:องค์การในจังหวัดร้อยเอ็ด
ศูนย์แพทยศาสตรศึกษาชั้นคลินิก โรงพยาบาลร้อยเอ็ด
ร้อยเอ็ด
หมวดหมู่:สิ่งก่อสร้างในอำเภอเมืองร้อยเอ็ด
หมวดหมู่:ก่อตั้งในประเทศไทยในปี พ.ศ. 2483
ร้อยเอ็ด
โจ โรดัน

**โจเซฟ ปีเตอร์ โรดัน** (; เกิด 22 ตุลาคม ค.ศ. 1997) เป็นนักฟุตบอลอาชีพชาวเวลส์ ปัจจุบันเล่นในตำแหน่งเซนเตอร์แบ็กให้กับลีดส์ยูไนเต็ด และทีมชาติเวลส์

โรดันมาจากทีมเยาวชนของสวอนซีซิตีและลงเล่นให้กับทีมชุดใหญ่ของสโมสรทั้งสิ้น 54 นัดก่อนที่จะย้ายไปทอตนัมฮอตสเปอร์ในเดือนมิถุนายน ค.ศ. 2020

## สโมสรอาชีพ
### สวอนซีซิตี
โรดันเติบโตที่แลงกีเฟลัชในสวอนซีและเป็นสมาชิกผู้ถือบัตรเข้าชมเกมประจำฤดูกาลของสวอนซีซิตี เขาได้เข้าร่วมทีมเยาวชนของสโมสรในวัยแปดปีเมื่อ ค.ศ. 2005 เขาเซ็นสัญญาอาชีพฉบับแรกในเดือนกรกฎาคม ค.ศ. 2015 และมีชื่อเป็นตัวสำรองในทีมชุดใหญ่ครั้งแรกในเดือนมกราคม ค.ศ. 2016 ในเอฟเอคัพนัดที่พบกับออกซ์ฟอร์ดยูไนเต็ด ต่อมาเขามีชื่อเป็นตัวสำรองในเกมพรีเมียร์ลีกครั้งแรกในนัดที่ออกไปเยือนอาร์เซนอลที่เอมิเรตส์สเตเดียมในเดือนตุลาคม ค.ศ. 2017 โรดันเคยทำหน้าที่เป็นกัปตันทีมของสวอนซีรุ่นอายุไม่เกิน 23 ปีในนัดที่ชนะเชลเทนนัมทาวน์ 2–1 ในอีเอฟแอลโทรฟีเมื่อวันที่ 15 สิงหาคม ค.ศ. 2017

วันที่ 30 มกราคม ค.ศ. 2018 เขาถูกปล่อยยืมตัวให้กับเชลเทนนัมทาวน์ในลีกทูจนจบฤดูกาล 2017–18 ผู้จัดการทีม แกรี จอห์นสัน กล่าวว่า "เราได้เฝ้าดูการเล่นของเขาและเขาเป็นผู้เล่นที่มีคุณภาพอย่างไม่ต้องสงสัย"

โรดันกลับสู่สวอนซีและได้ลงเล่นให้แก่ทีมชุดใหญ่ของสโมสรในอีเอฟแอลแชมเปียนชิป ฤดูกาล 2018–19 ภายใต้การคุมทีมของแกรแฮม พอตเตอร์ ต่อมาภายใต้การคุมทีมของสตีฟ คูเปอร์ เขาได้ลงเล่นในฤดูกาลนั้นทั้งสิ้น 21 นัด

### ทอตนัมฮอตสเปอร์
โรดันเซ็นสัญญาห้าปีกับทอตนัมฮอตสเปอร์ในพรีเมียร์ลีกเมื่อวันที่ 16 ตุลาคม ค.ศ. 2020 ด้วยค่าตัวราว 11 ล้านปอนด์ เขาลงเล่นในพรีเมียร์ลีกให้แก่ทอตนัมฮอตสเปอร์ครั้งแรกเมื่อวันที่ 26 ตุลาคม ค.ศ. 2020 โดยลงเล่นเป็นตัวสำรองแทนที่ซน ฮึง-มินในนาทีที่ 93 ช่วยให้ทีมบุกไปเอาชนะเบิร์นลีย์ 1–0 เขาลงเล่นเป็นตัวจริงให้แก่สโมสรครั้งแรกในนัดที่ออกไปเยือนเชลซีเมื่อวันที่ 29 พฤศจิกายน โดยเป็นการลงเล่นแทนโตบี อัลเดอร์เวเริลด์ที่บาดเจ็บ นัดนั้นจบลงด้วยผลเสมอ 0–0

## ทีมชาติ
โรดันมีชื่อติดทีมชาติเวลส์ชุดใหญ่ครั้งแรกในเดือนพฤษภาคม ค.ศ. 2018 ในเกมกระชับมิตรที่จะพบกับเม็กซิโก อย่างไรก็ตาม เขาถูกตัดชื่อออกในภายหลัง ต่อมาเขามีชื่อติดทีมชาติครั้งแรกสำหรับเกมการแข่งขันในเดือนกันยายน ค.ศ. 2019 ในนัดที่พบกับอาเซอร์ไบจาน เขาได้ลงเล่นในนามทีมชาติครั้งแรกในนัดนั้นเลย โดยได้ลงเล่นครบ 90 นาที ช่วยให้ทีมเอาชนะ 2-1 ต่อมาในเดือนพฤษภาคม ค.ศ. 2021 เขามีชื่อติดทีมชาติเวลส์สำหรับการแข่งขันฟุตบอลชิงแชมป์แห่งชาติยุโรป 2020

## รูปแบบการเล่น
โรดันเป็นเซ็นเตอร์แบ็กที่เล่นบอลได้ดี เขามักถูกนำไปเปรียบเทียบกับฟีกาโย โทโมรี

## ชีวิตส่วนตัว
พ่อของเขา เครี เคยเล่นให้แก่บาสเกตบอลทีมชาติเวลส์ ส่วนปู่ของเขา ปีเตอร์ และลุง คริส เคยเป็นนักฟุตบอลอาชีพมาก่อน

## อ้างอิง

## แหล่งข้อมูลอื่น
* Profile at the Tottenham Hotspur F.C. website
* 

หมวดหมู่:บุคคลจากสวอนซี
หมวดหมู่:นักฟุตบอลชาวเวลส์
หมวดหมู่:นักฟุตบอลทีมชาติเวลส์
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นสโมสรฟุตบอลลีดส์ยูไนเต็ด
ช็อง ชัน-อู

**ช็อง ชัน-อู** (; เกิด 26 มกราคม ค.ศ. 1998) หรือที่รู้จักกันในชื่อ **ชัน-อู** (Chanwoo) และรู้จักกันด้วยชื่อในวงการว่า **ชัน** (Chan) เป็นนักร้องและนักแสดงชาวเกาหลีใต้ เขาเป็นสมาชิกของไอคอน ภายใต้สังกัด 143 Entertainment เขามีชื่อเสียงจากการแสดงเป็นรุ่นน้องของอี มิน-โฮ ทั้งในเรื่อง *[[รักฉบับใหม่หัวใจ 4 ดวง]]* (2009) และ *[[วุ่นรักทายาทพันล้าน]]* (2013)

## ผลงานการแสดง

### ซีรีส์โทรทัศน์

## อ้างอิง

## แหล่งข้อมูลอื่น

หมวดหมู่:นักร้องเคป็อป
หมวดหมู่:นักร้องชายชาวเกาหลีใต้
หมวดหมู่:นักร้องป็อปเกาหลีใต้
หมวดหมู่:ไอดอลชายชาวเกาหลีใต้
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:บุคคลที่เกิดในปี พ.ศ. 2541
หมวดหมู่:สมาชิกของไอคอน (วงดนตรีเกาหลีใต้)
หมวดหมู่:นักแสดงชายจากโซล
โรงพยาบาลกาฬสินธุ์

**โรงพยาบาลกาฬสินธุ์** เป็นโรงพยาบาลประจำจังหวัดกาฬสินธุ์ ขนาด 540 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 283 ถนนกาฬสินธุ์ อำเภอเมือง จังหวัดกาฬสินธุ์ และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยมหาสารคาม

## ประวัติ
โรงพยาบาลกาฬสินธุ์ ก่อตั้ง พ.ศ. 2493 เพื่อรองรับผู้ป่วยหนักที่ถูกส่งต่อมารักษา 18 อำเภอในจังหวัดกาฬสินธุ์ จากโรงพยาบาลชุมชน 17 แห่ง และสถานีอนามัยตำบลกว่า 600 แห่ง เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร

## ศูนย์แพทยศาสตรศึกษาชั้นคลินิก
**ศูนย์แพทยศาสตรศึกษาชั้นคลินิก โรงพยาบาลกาฬสินธุ์** ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยมหาสารคามโดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยมหาสารคาม ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยมหาสารคาม ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลกาฬสินธุ์

## หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลกาฬสินธุ์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยมหาสารคาม ใน 1 หลักสูตร คือ

## ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้

## การรับบุคคลเข้าศึกษาในหลักสูตรแพทยศาสตรบัณฑิต
คณะแพทยศาสตร์ มหาวิทยาลัยมหาสารคาม เปิดรับนิสิตแพทย์รุ่นที่ 1 ในปีการศึกษา 2549 โดยใช้ระบบรับตรงของคณะแพทยศาสตร์ มหาวิทยาลัยมหาสารคาม ปัจจุบัน คณะแพทยศาสตร์ เปิดรับนิสิตในหลักสูตรแพทยศาสตรบัณฑิต สาขาวิชาแพทยศาสตร์ทั้งสิ้น 1 โครงการ ได้แก่

# โครงการผลิตแพทย์เพิ่มเพื่อชาวชนบท (CPIRD) คณะแพทยศาสตร์ 

โดยคณะเปิดรับเฉพาะนักเรียนที่มีภูมิลำเนาในเขตพื้นที่ 7 จังหวัดภาคตะวันออกเฉียงเหนือเท่านั้น คือ มหาสารคาม ร้อยเอ็ด กาฬสินธุ์ ขอนแก่น มุกดาหาร นครพนม และสกลนคร

## อ้างอิง

กาฬสินธุ์
หมวดหมู่:โรงพยาบาลในจังหวัดกาฬสินธุ์
หมวดหมู่:สิ่งก่อสร้างในอำเภอเมืองกาฬสินธุ์
กาฬสินธุ์
หมวดหมู่:คณะแพทยศาสตร์ มหาวิทยาลัยมหาสารคาม
หมวดหมู่:สิ่งก่อสร้างตั้งแต่ พ.ศ. 2493
กาฬสินธุ์
หมวดหมู่:ก่อตั้งในประเทศไทยในปี พ.ศ. 2493
ปรมินทร์ อินโสม

**ปรมินทร์ อินโสม** (ชื่อเล่น **หนึ่ง**) เป็นนักธุรกิจ และโปรแกรมเมอร์ผู้ก่อตั้งบริษัทบริษัท สตางค์ คอร์ปอเรชั่น จำกัด เป็นกระดานซื้อขายสินทรัพย์ดิจิทัลแห่งแรกของคนไทย  ที่ให้บริการแลกเปลี่ยนคริปโทเคอร์เรนซี และเป็นผู้คิดค้นเหรียญคริปโตเคอเรนซี่ FIRO  นอกจากนั้นยังได้รับรางวัลอินโนเวชั่นอวอร์ดส์ จากการแข่งขันของคณะกรรมการกำกับหลักทรัพย์และตลาดหลักทรัพย์ในปี พ.ศ. 2559 ในส่วนของกระดานเทรดสินทรัพย์ดิจิทัล 

## ประวัติ
ปรมินทร์ อินโสม จบการศึกษาจากโรงเรียนปทุมคงคา และศึกษาต่อในระดับปริญญาตรีที่สถาบันเทคโนโลยีพระจอมเกล้าเจ้าคุณทหารลาดกระบัง ในสาขาวิศวกรรมคอมพิวเตอร์ (เกียรตินิยมอันดับ 2) ระดับปริญญาโทที่มหาวิทยาลัยจอนส์ฮอปกินส์ สหรัฐอเมริกา ในด้านความมั่นคงปลอดภัยสารสนเทศ  และ มหาวิทยาลัยสแตนฟอร์ด สาขานโยบายระหว่างประเทศ 

หลังจากจบการศึกษาในปี พ.ศ. 2557 ปรมินทร์ได้ทำงานอยู่ซิลิคอนแวลลีย์ ที่รัฐแคลิฟอร์เนีย และได้พัฒนาเหรียญคริปโตเคอเรนซี่ที่มีบล็อกเชนเป็นของตัวเอง และเหรียญดังกล่าวมุ่งเน้นไปในเรื่องของการปกปิดธุรกรรมไม่ให้สามารถตรวจสอบต้นทางผู้ส่ง ปลายทางผู้รับ และจำนวนที่ส่งได้ (Privacy Coin) โดยใช้ชื่อว่าซีคอยน์ (Zcoin) ขึ้นมา หลังจากนั้นเปลี่ยนชื่อเป็น FIRO  ซึ่งเป็นผลงานวิทยานิพนธ์ในระหว่างเรียน ในปี 2559 เขาได้รางวัลอินโนเวชั่นอวอร์ดส์ จากการแข่งขันของคณะกรรมการกำกับหลักทรัพย์และตลาดหลักทรัพย์ ในส่วนของกระดานเทรดสินทรัพย์ดิจิทัล และได้นำผลงานแข่งขันมาพัฒนาต่อในชื่อ Thai Digital Asset Exchange (TDAX) ซึ่งถือได้ว่าเป็นกระดานเทรดสินทรัพย์ดิจิทัลแห่งแรกของคนไทย และเปลี่ยนชื่อเป็น Satang ภายใต้บริษัท สตางค์ คอร์ปอเรชั่น จำกัด หลังจากนั้น ได้ขายบริษัทดังกล่าวด้วยมูลค่าหลายพันล้านบาทให้กับทางธนาคารกสิกรไทย 

หลังจากขายบริษัท สตางค์ คอร์ปอเรชั่น จำกัด ไปแล้วเขายังดำเนินธุรกิจที่เกี่ยวข้องกับเทคโนโลยีบล็อกเชนในนามบริษัท บริษัท สตางค์ เทคโนโลยี จำกัด

## อ้างอิง

## แหล่งข้อมูลอื่น
* Facebook Page -Poramin Insom - ปรมินทร์ อินโสม

หมวดหมู่:นักธุรกิจชาวไทย
เกี้ยน

**เกี้ยน**(จีน:繭) เรียกย่อยมาจาก **บะเกียน**(จีน:肉繭) เป็นอาหารพื้นเมืองของจังหวัดภูเก็ตชนิดหนึ่งทำจากเนื้อหมูผสมเครื่องเทศนำไปห่อให้มีลักษณะคล้ายฮอยจ๊อหรือแฮกึ่นแล้วนำไปทอด นิยมทำขายคู่กับโลบะ มีจุดกำเนิดมาจากเมืองเจียงจิวหรือจางโจว(จีน:漳州）ในมณฑลฮกเกี้ยน ทำเป็นเครื่องเส้นไหว้เทพเจ้าและบรรพบุรุษในเทศกาลต่างๆและนิยมทำรับประทานในงานมงคลและอวมงคล ต่อมาช่วงราชวงศ์ชิงเกี้ยนได้ติดตามผู้อพยพชาวฮกเกี้ยนจากเมืองเจียงจิว เผยแพร่สู่ไต้หวัน,สิงคโปร์,มาเลเซียและไทย

## ชื่อเรียก
*ในจังหวัดภูเก็ตนิยมเรียกว่า **เกี้ยน**(จีน:繭,kián) ซึ่งกร่อนมาจาก **บะเกียน**(จีน:肉繭,bah-kián) คำว่า**เกี้ยน**(จีน:繭,kián) ถ้าแปลตรงตัวจะหมายถึงดักแด้
*ไต้หวัน เรียกว่า  **เกกึ้ง** หรือ **กวยกึ้ง**(จีน:雞卷,ke-kńg/kue-kńg) ส่วนในภาคใต้ของไต้หวันนิยมเรียก **บะเกียนอ่า**(จีน:肉繭仔,bah-kián-á)หรือ **เกี้ยนอา**(จีน:繭仔, kián-á) บางส่วนเรียกว่า **บะกึ้ง**(จีน:肉卷,bah-kńg)
*มณฑลฮกเกี้ยนในเมืองจางโจวเรียกว่า **บะกุย**(จีน:肉卷,bah-kuínn) ในเมืองเฉวียนโจวเรียก **กวยกึ่ง**(จีน:雞卷,kue-kńg) ส่วนในเมืองเซี่ยเหมินเรียก **งอเฮียง**(จีน:五香,ngóo-hiang) หรือ **หง่อเฮียงกึ้ง**(จีน:五香卷,ngóo-hiang-kńg)
*สิงคโปร์และมาเลเซีย มีเรียกทั้ง **งอเฮียง**(จีน:五香,ngóo-hiang),**หง่อเฮียงกึ้ง**(จีน:五香卷,ngóo-hiang-kńg) และ **บะเกียน**(จีน:肉繭,bah-kián)

菁桐雞管 20151017.jpg|เกี้ยนในไต้หวันหรือที่เรียกกันว่า**เกกึ้ง**(จีน:雞卷)
Penang Loh Bak .jpg|เกี้ยนในมาเลเซียหรือที่เรียกกันว่า**งอเฮียง**(จีน:五香,ngóo-hiang)


## เกี้ยนในไต้หวัน
**เกี้ยน** ในไต้หวันเรียกแบบเฉวียนโจวว่า  **เกกึ้ง** หรือ **กวยกึ้ง**(จีน:雞卷,ke-kńg/kue-kńg) ซึ้งคำว่า**เก** หรือ **กวย**(จีน:雞,ke/kue) หมายถึงไก่ แต่อาหารชนิดนี้ไม่ได้มีส่วนผสมของไก่

นักวิชาการอาหารของไต้หวักล่าวว่าสาเหตุที่เรียกว่า**เกกึ้ง**(จีน:雞卷,ke-kńg) มาจากคำว่า**เก**(จีน:雞,ke)ที่หมายถึงไก่ในภาษาฮกเกี้ยนไปพร้องเสียงกับคำว่า**เก**(จีน:加,ke)ที่หมายถึง**เพิ่มเติม**เป็นชื่อมงคล เมื่อเวลาผ่านไปจาก**เกกึ้ง**(จีน:加卷,ke-kńg)เพี้ยนไปเป็น**เกกึ้ง**(จีน:雞卷,ke-kńg)

หมวดหมู่:อาหารยัดไส้
หมวดหมู่:อาหารทอดในน้ำมันท่วม
หมวดหมู่:อาหารจีน
โรงพยาบาลมหาสารคาม

**โรงพยาบาลมหาสารคาม** เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั้งผู้ป่วยในและผู้ป่วยนอก ตั้งอยู่ที่เลขที่ 168 ถนนผดุงวิถี ตำบลตลาด อำเภอเมือง จังหวัดมหาสารคาม และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น

## ประวัติ
โรงพยาบาลมหาสารคาม เริ่มการก่อสร้างในปี 2490 บนเนื้อที่ 12 ไร่เศษ ตั้งอยู่เลขที่ 168 ถนนผดุงวิถี ตำบลตลาด อำเภอเมือง จังหวัดมหาสารคาม โดยได้รับโอนที่ดินจากสถานีสุขศาลา เทศบาลเมืองมหาสารคามเป้นสถานที่ในการก่อสร้าง เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ

โรงพยาบาลมหาสารคาม ได้รับการรับรองคุณภาพโรงพยาบาลในวันที่ 10 เดือนพฤศจิกายน  2548  จากสถาบันพัฒนาและรับรองคุณภาพโรงพยาบาล และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น

## ศูนย์แพทยศาสตรศึกษาชั้นคลินิก
**ศูนย์แพทยศาสตรศึกษาชั้นคลินิก โรงพยาบาลมหาสารคาม** ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลมหาสารคาม ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยขอนแก่น โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยขอนแก่น ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยขอนแก่น ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลมหาสารคาม

### หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลมหาสารคาม จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยขอนแก่น ใน 1 หลักสูตร คือ

### ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้

## อ้างอิง

## แหล่งข้อมูลอื่น
* ระบบสารสนเทศทางภูมิศาสตร์ 
* โรงพยาบาลมหาสารคาม 

มหาสารคาม
มหาสารคาม
มหาสารคาม
หมวดหมู่:สิ่งก่อสร้างในอำเภอเมืองมหาสารคาม
มหาสารคาม
หมวดหมู่:ก่อตั้งในประเทศไทยในปี พ.ศ. 2490
โรงพยาบาลอุดรธานี

**โรงพยาบาลอุดรธานี** เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่  33 ถ.เพาะนิยม ต.หมากแข้ง อ.เมือง จ.อุดรธานี และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น

## ประวัติ
โรงพยาบาลอุดรธานี ก่อตั้งครั้งแรกเมื่อปี 2494  และวันที่ 24 เมษายน 2497 ขุนบริบาลบรรพตเขตต์ ผู้ว่าราชการจังหวัดในขณะนั้น ได้ทำพิธีเปิดตึกอำนวยการเพื่อเปิดรับบริการผู้ป่วยอย่างเป็นทางการเป็นครั้งแรก ซึ่งโรงพยาบาลอุดรธานี ได้ดำเนินการปรับปรุงพัฒนาคุณภาพและขยายการให้บริการอย่างสม่ำเสมอมาตามลำดับ จนถึงปัจจุบันภายใต้การบริหารงานโดยมีวิสัยทัศน์ และพันธกิจ ด้วยความมุ่งมั่นจนได้ผลงานบริการด้านสุขภาพที่มีการพัฒนาอย่างต่อเนื่อง ต่อมาเมื่อมีการเพิ่มขึ้นของประชากรและผู้ป่วย กระทรวงสาธารณสุขจึงได้ยกฐานะโรงพยาบาลอุดรธานีขึ้นเป็น ***โรงพยาบาลศูนย์อุดรธานี*** เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ ตลอดจนเป็นสถานที่ฝึกอบรมบุคลากรสาธารณสุข

## ศูนย์แพทยศาสตรศึกษาชั้นคลินิก
**ศูนย์แพทยศาสตรศึกษาชั้นคลินิก โรงพยาบาลอุดรธานี** ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลอุดรธานี ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยขอนแก่น โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยขอนแก่น ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยขอนแก่น ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลอุดรธานี

## หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลอุดรธานี จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยขอนแก่น ใน 1 หลักสูตร คือ

## ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้

## อ้างอิง

## แหล่งข้อมูลอื่น
* ระบบสารสนเทศทางภูมิศาสตร์ 
* โรงพยาบาลอุดรธานี

อุดรธานี
อุดรธานี
อุดรธานี
หมวดหมู่:สิ่งก่อสร้างในอำเภอเมืองอุดรธานี
อุดรธานี
หมวดหมู่:ก่อตั้งในประเทศไทยในปี พ.ศ. 2494
สิชล (วงดนตรี)

**สิชล** เป็นวงดนตรีสไตล์โฟล์คซอง ก่อตั้งขึ้นจากสองพี่น้อง ได้แก่ วันชัย สุนทรถาวร และ ฐนิต สุนทรถาวร น้องชาย ผลงานที่มีชื่อเสียง คือ เพลง “รักลืม” เผยแพร่เมื่อเดือนกุมภาพันธ์ 2525 

และในปี พ.ศ. 2545 เนื่องในโอกาสที่วงสิชลมีอายุครบ 20 ปี ทางวงสิชล ก็ได้นำอัลบั้ม รักลืม-ความหลัง ซึ่งเป็นอัลบั้มที่ได้รับความนิยมสูงที่สุดมาทำดนตรีใหม่ โดยที่ไม่ลืมแบบดนตรีต้นฉบับในปี 2525 นอกจากนั้น ยังมีการนำเพลง รักลืม ซึ่งเป็นเพลงที่ได้รับความนิยมอย่างสูงมาร้องเป็นฉบับภาษาอังกฤษ โดยใช้ชื่อเพลงว่า Remembered Love และอีกบทเพลงภาษาญี่ปุ่นจากภาพยนตร์ทางที.วี.อันเป็นที่นิยมในปีพ.ศ. 2514เรื่องKendo ชื่อเพลงว่า Saraba Namida To Iou さらば涙と言おう หรือบอกลาน้ำตา ซึ่งเป็นทำนองต้นแบบเพลง ความหลัง มาเผยแพร่ในเดือนกันยายน พ.ศ. 2545 ในรูบแบบ ซีดี และในช่องทางยูทูป sichonfamily ในเดือน มีนาคม พ.ศ. 2561

ปัจจุบัน วงสิชลมีชาแนลยูทูปเป็นของตัวเองโดยใช้ชื่อว่า sichonfamily

## ผลงาน

## อ้างอิง

## แหล่งข้อมูลอื่น
* ช่องยูทูบอย่างเป็นทางการของวงสิชล

หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1980
หมวดหมู่:กลุ่มดนตรีไทยที่ก่อตั้งในปี พ.ศ. 2525
สภาผู้แทนราษฎรไซปรัส

**สภาผู้แทนราษฎร** ( ; ) คือรัฐสภาแห่งสาธารณรัฐไซปรัส สมาชิกสภาและผู้สังเกตการณ์สามคนซึ่งเป็นผู้แทนจากชนกลุ่มน้อยชาวอาร์เมเนีย ผู้นับถือนิกายโรมันคาทอลิก และชนกลุ่มน้อยเชื้อชาติเลบานอน (มาโรไนต์) มีที่มาจากการเลือกตั้งในระบบสัดส่วนแบบบัญชีรายชื่อเปิดทุกๆ ห้าปี และมีการจัดสรรที่นั่งจำนวนร้อยละ 30 ให้กับกลุ่มชาวไซปรัสเชื้อสายตุรกี (Turkish Cypriot) แต่ไม่มีผู้แทนมาตั้งแต่ปีค.ศ. 1964

## อ้างอิง

## แหล่งข้อมูลอื่น
* 

ซ
ซ
ซ
ศูนย์หัวใจสิริกิติ์ ภาคตะวันออกเฉียงเหนือ มหาวิทยาลัยขอนแก่น

**ศูนย์หัวใจสิริกิติ์ ภาคตะวันออกเฉียงเหนือ** มีภารกิจในด้านการศึกษา วิจัยและให้บริการวิชาการแก่สังคมที่มีความเชียวชาญเฉพาะทางด้านโรคหัวใจและหลอดเลือด ในภาคตะวันออกเฉียงเหนือ มีลักษณะเป็นโรงพยาบาลขนาด 200 เตียง เป็นอาคารคอนกรีตเสริมเหล็กสูง 10 ชั้น มีฐานะเทียบเท่าภาควิชาในสังกัดคณะแพทยศาสตร์ มหาวิทยาลัยขอนแก่น

## ประวัติ
ศูนย์หัวใจสิริกิติ์ ภาคตะวันออกเฉียงเหนือ ได้รับการจัดตั้งขึ้นเมื่อวันที่ 30 ธันวาคม 2535 โดยมีวัตถุประสงค์หลักคือ เพื่อเฉลิมฉลองเนื่องในวโรกาสมหามงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมายุครบ 60 พรรษา และเพื่อเป็นศูนย์ป้องกันบำบัดรักษาตลอดจนศึกษาวิจัยโรคหัวใจและหลอดเลือดสำหรับประชาชนในภาคตะวันออกเฉียงเหนือ ศูนย์หัวใจฯ ริเริ่มก่อตั้งโดย รองศาสตราจารย์นายแพทย์นภดล ทองโสภิต อดีตอธิการบดีมหาวิทยาลัยขอนแก่น เป็นประธานกรรมการจัดตั้งศูนย์โรคหัวใจ โดยได้ขอพระราชทานอัญเชิญพระนามสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เป็นชื่อสถาบันแห่งนี้ เพื่อเป็นสิริมงคลแก่สถาบัน ซึ่งพระองค์ได้ทรงมีพระเมตตาพระราชทานนามสถาบันแห่งนี้ว่า"ศูนย์หัวใจสิริกิติ์ ภาคตะวันออกเฉียงเหนือ" (Queen Sirikit Heart Centter of the Northeast) เมื่อวันที่ 17 มิถุนายน 2534

ปัจจุบัน ศูนย์หัวใจสิริกิติ์ ภาคตะวันออกเฉียงเหนือ มีโครงสร้างการบริหารงานตามพระราชฎีกา จัดตั้งส่วนราชการในมหาวิทยาลัยขอนแก่น กระทรวงศึกษาธิการ พ.ศ. 2554 เล่ม 128 ตอน 48 ก วันที่ 13 มิถุนายน 2554 ซึ่งได้กำหนดให้ศูนย์หัวใจสิริกิติ์ฯ เข้ารวมเป็นหน่วยงานในสังกัดคณะแพทยศาสตร์ มีฐานะเทียบเท่าภาควิชา โครงสร้างการบริหารงานมีผู้อำนวยการศูนย์หัวใจสิริกิติ์ฯเป็นผู้บังคับบัญชา และคณบดีเป็นผู้บังคับบัญชาสูงสุด มีคณะกรรมการต่างๆ กำกับดูแลการบริหารงาน และนโยบาย ได้แก่ คณะกรรมการประจำคณะแพทย์ศาสตร์ กรรมการบริหารคณะแพทยศาสตร์ และคณะกรรมการบริหารศูนย์หัวใจสิริกิติ์ฯ

## การให้บริการผู้ป่วย
ศูนย์หัวใจสิริกิติ์ ภาคตะวันออกเฉียงเหนือ ให้บริการที่อาคารศูนย์หัวใจสิริกิติ์ฯ ภายในบริเวณโรงพยาบาลศรีนครินทร์ ซึ่งก่อสร้างแล้วเสร็จเมื่อวันที่ 9 มีนาคม 2549  มีห้องตรวจผู้ป่วยนอกทั้งหมด 16 ห้องตรวจ เปิดให้บริการวันจันทร์ - วันศุกร์ ตั้งแต่เวลา 07.30 - 16.30 น. บริการตรวจรักษาผู้ป่วยฉุกเฉินตลอด 24 ชั่วโมง โดยให้บริการ ณ ห้องตรวจผู้ป่วยฉุกเฉิน พร้อมนี้ได้เปิดให้บริการคลินิกนอกเวลาราชการ วันจันทร์ - วันศุกร์ ตั้งแต่เวลา 16.30 - 20.00 น. และวันเสาร์ตั้งแต่เวลา 08.00 - 12.00 น

## อ้างอิง'''       '''


หมวดหมู่:โรงพยาบาลในอำเภอเมืองขอนแก่น
หมวดหมู่:คณะแพทยศาสตร์ มหาวิทยาลัยขอนแก่น
หมวดหมู่:สถานที่ที่ตั้งชื่อตามพระนามของสมเด็จพระบรมราชชนนีพันปีหลวง
หมวดหมู่:โรงพยาบาลที่ก่อตั้งในปี พ.ศ. 2535
หมวดหมู่:ก่อตั้งในประเทศไทยในปี พ.ศ. 2535
โรงพยาบาลเลย

**โรงพยาบาลเลย** เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 32/1 ถนนมลิวรรณ ตำบลกุดป่อง อำเภอเมืองเลย จังหวัดเลย 

## ประวัติ
โรงพยาบาลเลย เริ่มดำเนินการก่อสร้างเมื่อปี พ.ศ.2494 โดนกรมการแพทย์ กระทรวงสาธารณสุข จัดสรรเงินงบประมาณ จำนวน 500,000 บาท ตั้งอยู่ถนนมลิวรรณ ตำบลกุดป่อง อำเภอเมืองเลย จังหวัดเลย พิธีเปิดอย่างเป็นทางการของโรงพยาบาลเริ่มขึ้นเมื่อวันที่ 24 มิถุนายน 2496 เป็นโรงพยาบาลขนาด 25 เตียง และได้รับงบประมาณเพื่อขยายการบริการและก่อสร้างอาคารเพิ่มในเวลาต่อมา 

ประมาณ ปี 2525 ได้เริ่มมีการแยกกลุ่มงาน นายแพทย์สุรชัย ได้ปฏิบัติงานในกลุ่มงานอายุรกรรมเป็นหัวหน้ากลุ่มงาน ดูแลผู้ป่วยอายุรกรรม จนกระทั่ง 2535 ได้ขึ้นดำรงตำแหน่งผู้อำนวยการโรงพยาบาลเลยตลอดระยะเวลา 35 ปีของอายุราชการ 18 ปี ในฐานะผู้อำนวยการโรงพยาบาลเลยมิได้โยกย้ายไปไหน จนกระทั่งเกษียณอายุราชการ ได้พัฒนาโรงพยาบาลเลยให้เจริญก้าวหน้าทั้งในงานบริการสาธารณสุข

โรงพยาบาลเลยได้พัฒนาอย่างต่อเนื่อง ทั้งด้านบุคลากรและอคารสถานที่ จนในปัจจุบันมีขนาด 565 เตียง มีบุคลากรมากมาย ในอนาคตปีพ.ศ.2566 จะเปิดศูนย์หัวใจ โดยจะเปิดบริการสวนหัวใจ 

## อ้างอิง

## แหล่งข้อมูลอื่น
* ระบบสารสนเทศทางภูมิศาสตร์ 
* โรงพยาบาลเลย 

เลย
เลย
หมวดหมู่:สิ่งก่อสร้างในอำเภอเมืองเลย
เลย
หมวดหมู่:ก่อตั้งในประเทศไทยในปี พ.ศ. 2496
ระบบการลงคะแนนแบบกึ่งสัดส่วน

**ระบบการลงคะแนนแบบกึ่งสัดส่วน** ( คือระบบการลงคะแนนสำหรับหาผู้ชนะมากกว่าหนึ่งคนโดยที่ยอมให้มีผู้แทนจากกลุ่มคะแนนเสียงน้อย แต่ไม่สะท้อนถึงความเป็นสัดส่วนให้ใกล้เคียงกับคะแนนเสียงที่พรรคการเมืองแต่ละพรรคได้รับ

ระบบการลงคะแนนแบบกึ่งสัดส่วนถือว่าเป็นการรอมชอมระหว่างระบบการลงคะแนนแบบสัดส่วน เช่น ระบบบัญชีรายชื่อ กับระบบการลงคะแนนแบบคะแนนนำ เช่น ระบบแบ่งเขตคะแนนสูงสุด ตัวอย่างของระบบการลงคะแนนแบบกึ่งสัดส่วนได้แก่ แบบเสียงเดียวโอนไม่ได้ แบบคู่ขนาน และแบบจำกัดคะแนนเสียง

## ระบบกึ่งสัดส่วน
ระบบการลงคะแนนแบบสัดส่วนส่วนมากนั้นไม่ได้ผลลัพธ์ที่เป็นสัดส่วนอย่างแม่นยำอันเนื่องมาจากผลของการใช้เกณฑ์คะแนนเสียงขั้นต่ำ การแบ่งเขตเลือกตั้งขนาดเล็ก หรือการเพิ่มกฎข้อบังคับอื่น ๆ ที่แตกต่างกันไปในแต่ละประเทศ ระบบกึ่งสัดส่วนนั้นเป็นระบบที่ออกแบบให้มีผลลัพธ์ที่มีความเป็นสัดส่วนอย่างกลาง ๆ 

ตัวเลือกในการรับระบบกึ่งสัดส่วนเข้ามาใช้นั้นอาจจะมาจากความต้องการที่จะหาสมดุลระหว่างการครองเสียงโดยพรรคการเมืองเดียวในสภา กับการจัดสรรที่นั่งแบบเป็นสัดส่วน โดยระบบกึ่งสัดส่วนนี้จะช่วยให้ผลลัพธ์มีความเป็นธรรมขึ้นโดยที่พรรคการเมืองขนาดเล็กสามารถได้ที่นั่งในสภาได้ แต่ยังคงความเป็นไปได้ที่พรรคการเมืองใดพรรคการเมืองหนึ่งสามารถรับคะแนนเสียงท่วมท้นในสภาได้ในกรณีชัยชนะแบบถล่มทลาย

เนื่องจากวิธีการวัดความเป็นสัดส่วนนั้นมีหลายวิธี และเพราะว่าไม่มีเกณฑ์จุดประสงค์ที่ชัดเจน ความเห็นต่าง ๆ นั้นอาจจะแตกต่างกันว่าระบบกึ่งสัดส่วนคืออะไรได้อย่างชัดเจน ซึ่งต่างจากการระบบคะแนนนำและระบบสัดส่วนซึ่งมีหลักการชัดเจน

## อ้างอิง

ก
ก
วอลเลย์บอลหญิงทีมชาติอาเซอร์ไบจาน

**วอลเลย์บอลหญิงทีมชาติอาเซอร์ไบจาน** () เป็นตัวแทนของประเทศอาเซอร์ไบจานในการการแข่งขันวอลเลย์บอลระดับนานาชาติ อยู่ภายใต้การควบคุมของสหพันธ์วอลเลย์บอลอาเซอร์ไบจาน เริ่มแข่งขันครั้งแรกในปี ค.ศ. 1994 หลังจากการล่มสลายของสหภาพโซเวียต ในปี ค.ศ. 1991 ก่อนหน้านั้นอาเซอร์ไบจานได้ลงแข่งขันให้กับสหภาพโซเวียต

ทีมชาติอาเซอร์ไบจานได้เข้าร่วมแข่งขันวอลเลย์บอลหญิงชิงแชมป์ยุโรป โดยได้อันดับที่ 4 ในวอลเลย์บอลหญิงชิงแชมป์ยุโรป 2005 และ วอลเลย์บอลหญิงชิงแชมป์ยุโรป 2017 ต่อมาได้รับรางวัลชนะเลิศในการแข่งขันวอลเลย์บอลหญิงยูโรเปียนลีก 2016

## ผลงานการแข่งขัน
### วอลเลย์บอลชิงแชมป์โลก
 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4

### วอลเลย์บอลชิงแชมป์ยุโรป
 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4

### ยูโรเปียนเกมส์
 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4

### วอลเลย์บอลยูโรเปียนลีก
 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4

## อ้างอิง

## แหล่งข้อมูลอื่น
*Official website
*FIVB profile

อาเซอร์ไบจาน
หมวดหมู่:วอลเลย์บอลในประเทศอาเซอร์ไบจาน
เอ็ม-สควอดรอน

**เอ็ม-สควอดรอน** () เดิมคือหน่วยแทรกแซงทางทะเล (; อักษรย่อ: UIM) และก่อนหน้านั้นรู้จักกันในชื่อหน่วยสนับสนุนพิเศษ (; อักษรย่อ: BBE) เป็นหน่วยกองกำลังพิเศษชั้นยอดของเนเธอร์แลนด์ ซึ่งได้รับมอบหมายให้ปฏิบัติการต่อต้านผู้ก่อการร้ายในประเทศ ทั้งนี้ เอ็ม-สควอดรอน เป็นส่วนหนึ่งของกองกำลังปฏิบัติการพิเศษทางทะเลของเนเธอร์แลนด์ ของเหล่านาวิกโยธินเนเธอร์แลนด์

## ประวัติ
เมื่อวันที่ 22 กุมภาพันธ์ ค.ศ. 1973 รัฐบาลเนเธอร์แลนด์ได้จัดตั้งหน่วยต่อต้านการก่อการร้ายขึ้นอย่างเป็นทางการเพื่อตอบโต้การสังหารหมู่ที่มิวนิก เมื่อนักกีฬาชาวอิสราเอล 11 คนถูกสังหารโดยกลุ่มติดอาวุธที่สนับสนุนฟะตะห์ของปาเลสไตน์ ซึ่งรัฐบาลรู้สึกอยากที่จะปกป้องประเทศชาติจากเหตุการณ์ดังกล่าวในอนาคต ดังนั้น สมาชิกของเหล่านาวิกโยธินดัตช์จึงได้รับเลือกสำหรับหน่วยพิเศษนี้ เหล่านาวิกโยธินได้รับเลือกเพราะในเวลานั้นพวกเขามีชื่อเสียงมาก ซึ่งนาวิกโยธินดัตช์มีความแข็งแกร่ง, ฝึกฝนมาอย่างดี และเป็นทหารมืออาชีพ

thumb|เอ็ม-สควอดรอน

## อ้างอิง

## บรรณานุกรม

* 
* 

หมวดหมู่:องค์การต่อต้านการก่อการร้าย
หมวดหมู่:หน่วยและรูปขบวนหน่วยรบพิเศษ
หมวดหมู่:เหล่านาวิกโยธินเนเธอร์แลนด์
หมวดหมู่:หน่วยชิงตัวประกัน
หมวดหมู่:เครือข่ายแอตลาส
ไอวีลีก (การแต่งกาย)

**ไอวีลีก** เป็นรูปแบบลักษณะการแต่งกายของผู้ชาย เริ่มได้รับความนิยมในช่วงปลายคริสต์ทศวรรษ 1950​ ในภาคตะวันออกเฉียงเหนือสหรัฐอเมริกา เริ่มจากกลุ่มนักศึกษาในมหาวิทยาลัย โดยเฉพาะอย่างยิ่งกับเหล่านักศึกษาของมหาวิทยาลัยกลุ่มไอวีลีก มีต้นกำเนิดจากการแต่งกายแนวเพรปพี

## จุดเริ่มต้น

## กระแสความนิยมและความตกต่ำ

## การฟื้นฟู

## ในวัฒนธรรมร่วมสมัย

## อ้างอิง


หมวดหมู่:ประวัติศาสตร์เครื่องแต่งกาย
อิลยา ดรากูนอฟ

**อิลยา รูโคเบอร์** (Ilya Rukober) () เกิด 10 ตุลาคม ค.ศ. 1993 ที่กรุงมอสโก ประเทศรัสเซีย ก่อนย้ายไปยังเมืองเบอร์ลิน ประเทศเยอรมนี ตั้งแต่อายุ 5 ขวบ เขาได้รับสัญชาติเยอรมันและเติบโตในสภาพแวดล้อมที่ต้องเรียนรู้ภาษาใหม่และปรับตัวให้เข้ากับวัฒนธรรมใหม่ เขาเป็นที่รู้จักบนสังเวียนในชื่อ **อิลยา ดรากูนอฟ** (Ilja Dragunov) () ปัจจุบันเซ็นสัญญากับ WWE ก่อนหน้านั้นเขาปล้ำในสมาคมอิสระของยุโรปและเป็นที่รู้จักกับสมาคม Westside Xtreme Wrestling (wXw) เขาเป็นนักมวยปล้ำชายที่เกิดในรัสเซียที่ไม่ใช่ในบทคนแรกที่ร่วมงานและคว้าแชมป์ใน WWE

## ประวัติการต่อสู้
เริ่มต้นอาชีพนักมวยปล้ำในปี 2012 โดยได้รับการฝึกฝนจาก Axel Tischer (ที่รู้จักกันในชื่อ Alexander Wolfe) และ Rick Baxxter เขาเริ่มต้นในวงการอิสระของยุโรป โดยเฉพาะใน Westside Xtreme Wrestling (wXw) ที่เขาได้รับตำแหน่ง Unified World Wrestling Champion และเป็นแชมป์หลายรายการใน wXw

ในปี 2019 เซ็นสัญญากับ WWE และเริ่มต้นใน NXT UK โดยมีการเปิดตัวในรายการ NXT UK เมื่อวันที่ 15 พฤษภาคม 2019 เขาได้รับการยอมรับจากแฟน ๆ และนักวิจารณ์ในฐานะนักมวยปล้ำที่มีสไตล์การต่อสู้ที่ดุดันและไม่ยอมแพ้ เป็นแชมป์ NXT UK และ NXT Champion ซึ่งทำให้เขากลายเป็นนักมวยปล้ำชาวรัสเซียคนแรกที่คว้าแชมป์ใน WWE

ในเดือนกันยายน 2024 ได้รับบาดเจ็บที่เข่า (suspected torn ACL) ในการแข่งขันกับ Gunther ที่เมืองโคลัมบัส รัฐจอร์เจีย แม้จะได้รับบาดเจ็บรุนแรง เขายังคงเดินออกจากเวทีด้วยตัวเอง ซึ่งได้รับความชื่นชมจากแฟน ๆ และนักวิจารณ์

ในเดือนตุลาคม 2025 ได้กลับมาปล้ำในรอบ 1 ปีโดยท้าชิงแชมป์ยูเอสกับแซมี เซย์นและสามารถคว้าแชมป์มาได้เป็นเส้นแรกในค่ายหลัก

## สไตล์การต่อสู้
ได้รับฉายาว่า “Unbesiegbar” ซึ่งแปลว่า “ไม่สามารถถูกทำลาย” สไตล์การต่อสู้ของเขามีความดุดันและเต็มไปด้วยพลัง เขามักจะใช้ท่ามวยปล้ำที่รุนแรงและมีความทนทานสูง

## แชมป์และรางวัล
* **[[CBSSports.com|CBS Sports]]**
** Match of the Year (2020) vs. Walter
* ***[[ESPN]]***
** Ranked No. 26 of the 30 best Pro Wrestlers Under 30 in 2023
***Eurowrestling-Company**
**EW-COM Ringmaster Tournament (2013)
* **German Wrestling Federation / Next Step Wrestling**
** Next Step European Championship (2 times)
* ***[[Pro Wrestling Illustrated]]***
** Ranked No. 30 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2024
* **[[Westside Xtreme Wrestling]]**
** wXw Unified World Wrestling Championship (1 time)
** wXw World Tag Team Championship (3 times) – with Robert Dreissker (1), Dirty Dragan and Julian Nero (1) and Walter (1)
** wXw Shotgun Championship (2 times)
** First wXw Triple Crown 
**International Tag Team Tournament (2018) - with Avalanche
** 16 Carat Gold Tournament (2017)
**Mitteldeutschland Cup (2013)
**wXw Shotgun Championship Tournament (2013)
* **[[WWE]]**
** NXT Championship (1 time)
** NXT United Kingdom Championship (1 time)
** WWE United States Championship (1 time)
** NXT Year-End Award (2 times)
***Male Superstar of the Year (2023)
***Match of the Year (2023) vs. Carmelo Hayes at NXT No Mercy

## อ้างอิง

## แหล่งข้อมูลอื่น

* 
* 

หมวดหมู่:นักมวยปล้ำชาวรัสเซีย
หมวดหมู่:นักมวยปล้ำอาชีพชาวต่างชาติ
เคราต์

***เคราต์*** () เป็นคำภาษาเยอรมันที่มีบันทึกในภาษาอังกฤษตั้งแต่ ค.ศ. 1918 เป็นต้นมาว่าเป็นคำเรียกชาวเยอรมันในเชิงดูหมิ่น โดยเฉพาะทหารชาวเยอรมันในช่วงสงครามโลกครั้งที่หนึ่งและสงครามโลกครั้งที่สอง ในช่วงแรก ๆ ที่คำนี้เข้ามาในภาษาอังกฤษนั้น มันเป็นคำพ้องความของเซาเออร์เคราท์ อาหารท้องถิ่นในยุโรปกลางและตะวันออก

## ต้นกำเนิดทางศัพทมูลวิทยา
ในภาษาเยอรมัน ศัพท์นี้แปลว่า "สมุนไพร" หรือใช้หมายถึงใบและลำต้นของพืชที่ไม่ใช่ราก ศัพท์นี้มักใช้ในคำประสมที่เกี่ยวกับสมุนไพรและกะหล่ำปลีรวมทั้งผลิตภัณฑ์จากกะหล่ำปลี เช่น

*  = กะหล่ำปลีขาว (บางครั้งเรียกเป็น )
*  หรือ  = กะหล่ำปลีแดง (เรียกเป็น )
*  = กะหล่ำปลีขาวหมักหรือ 'กะหล่ำปลีเปรี้ยว'
*  = กัญชา
*  = ซาวอรี
*  = น้ำเชื่อมหัวผักกาดหวานเข้มข้น

รูปพหูพจน์  มักใช้เมื่อกล่าวถึงเครื่องเทศ (สมุนไพร, กัญชา) แต่บ่อยครั้งมีการใช้คำว่า  ซึ่งหมายถึงเครื่องเทศชนิดใดก็ได้แทน

## สแลง
มีการบันทึกเป็นสำนวนภาษาปากสำหรับเรียกชาวเยอรมันในช่วงกลางคริสต์ศตวรรษที่ 19 ในช่วงสงครามโลกครั้งที่หนึ่ง *เคราต์* กลายเป็นคำที่มีความหมายเชิงดูหมิ่นในภาษาอังกฤษ และชาวเยอรมันถือว่าเป็นคำดูหมิ่น

## อ้างอิง

หมวดหมู่:ความรู้สึกต่อต้านเยอรมัน
หมวดหมู่:คำและวลีภาษาอังกฤษ
รายชื่อเกาะในประเทศจีน

ประเทศจีนมีเกาะทั้งหมด 7,372 เกาะ ที่มีพื้นที่มากกว่า 500 ตารางเมตร แนวชายฝั่งของเกาะรวมยาวประมาณ 14217.8 กิโลเมตร เกาะที่เป็นที่อยู่อาศัย 450 เกาะ ที่เหลือจำนวนมาเป็นเกาะที่ไม่เป็นที่อยู่อาศัยและไม่มีน้ำจืด เกาะใหญ่ 3 เกาะ มีพื้นที่มากกว่า 1,000 ตารางกิโลเมตรตามลำดับ ได้แก่ เกาะไต้หวัน เกาะไหหลำ และเกาะฉงหมิง ตามการกำเนิดสามารถแบ่งออกเป็นสามประเภท คือ เกาะพื้นหิน เกาะในแม่น้ำ และเกาะหินพืดปะการัง (รวมทั้งอะทอลล์) ในทะเลจีนตะวันออกมีสัดส่วนจำนวนเกาะประมาณร้อยละ 60 ของจำนวนเกาะทั้งหมด ทะเลจีนใต้มีสัดส่วนประมาณร้อยละ 30 และทะเลเหลืองและทะเลโป๋มีสัดส่วนประมาณร้อยละ 10

## คำเรียกในภาษาจีน
เกาะ คือ แผ่นดินที่ล้อมรอบด้วยน้ำในมหาสมุทร แม่น้ำ หรือทะเลสาบ และคงพื้นผิวที่ก่อตัวขึ้นตามธรรมชาติเหนือน้ำได้ในเวลาน้ำขึ้น กลุ่มเกาะที่ตั้งเรียงรายใกล้กันเรียกว่าหมู่เกาะ

คำเรียกในภาษาจีนต่อไปนี้ หมายถึง 'เกาะ' ด้วยการออกเสียงตามอักษรไทยที่ทับศัพท์ตามระบบพินอิน ในภาษาจีนกลาง 

## เกาะในมหาสมุทร
ต่อไปนี้คือเกาะในมหาสมุทรของจีน ยกเว้นเกาะในแม่น้ำและทะเลสาบ

## เกาะในแม่น้ำ
เกาะในแม่น้ำของจีน ที่สำคัญ ได้แก่

## อ้างอิง


หมวดหมู่:ประเทศจีน
จีน
สหพันธ์วอลเลย์บอลอาเซอร์ไบจาน

**สหพันธ์วอลเลย์บอลอาเซอร์ไบจาน** (, AVF) เป็นหน่วยงานสำหรับกีฬาวอลเลย์บอลและวอลเลย์บอลชายหาดในประเทศอาเซอร์ไบจาน ก่อตั้งขึ้นใน ค.ศ. 1991 และเป็นสมาชิกของสหพันธ์วอลเลย์บอลระหว่างประเทศ นอกจากนี้ยังเป็นสมาชิกของสมาพันธ์วอลเลย์บอลยุโรป ใน ค.ศ. 1992 สหพันธ์ทำหน้าที่ดูแลการแข่งขันวอลเลย์บอลของทีมชาติชุดใหญ่ ชุดเยาวชน และชุดยุวชน 

## ดูเพิ่ม
* วอลเลย์บอลหญิงอาเซอร์ไบจานซูเปอร์ลีก
* วอลเลย์บอลชายทีมชาติอาเซอร์ไบจาน 
* วอลเลย์บอลหญิงทีมชาติอาเซอร์ไบจาน

## อ้างอิง

## แหล่งข้อมูล
*  (Expired web domain.)

หมวดหมู่:วอลเลย์บอลในประเทศอาเซอร์ไบจาน
รูปปั้นพระโพธิสัตว์กวนอิมวัดห้วยปลากั้ง

**รูปปั้นพระโพธิสัตว์กวนอิมวัดห้วยปลากั้ง** หรือ **พระโพธิสัตว์กวนอิมปางพบโชค** เป็นประติมากรรมแบบจีนรูปพระโพธิสัตว์กวนอิม (เจ้าแม่กวนอิม) ขนาดใหญ่ที่สุดองค์หนึ่งในประเทศไทยมีความสูงประมาณ 79 เมตร เทียบเท่าตึก 25-26 ชั้น ตั้งอยู่บนเนินภายใน วัดห้วยปลากั้ง ตั้งอยู่ในตำบลริมกก อำเภอเมืองเชียงราย จังหวัดเชียงราย และประดิษฐานใกล้พบโชคธรรมเจดีย์ ซึ่งเป็นสถาปัตยกรรมจีนผสมกับล้านนา

## โครงสร้าง

รูปปั้นพระโพธิสัตว์กวนอิมแบบท่านั่ง ปางประทานพร ฐานบัวหงาย ภายในองค์เจ้าแม่กวนอิมเป็นโครงสร้างแบบอาคารที่สามารถขึ้นไปเพื่อชมวิววัดห้วยปลากั้งจากมุมสูงของเชียงรายได้ด้วยลิฟท์ไปชั้น 25 ซึ่งเป็นตำแหน่งดวงตาของรูปปั้นเจ้าแม่กวนอิม

## อ้างอิง

วัดห้วยปลากั้ง
หมวดหมู่:สิ่งก่อสร้างในอำเภอเมืองเชียงราย
หมวดหมู่:ศาสนาในจังหวัดเชียงราย
วัดหน้าเมือง (จังหวัดสุราษฎร์ธานี)

**วัดหน้าเมือง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี

วัดหน้าเมือง เดิมชื่อ **วัดสุวรรณนาราม** ตั้งวัดเมื่อวันที่ 30 กรกฎาคม พ.ศ. 2327 ได้รับพระราชทานวิสุงคามสีมาเมื่อ พ.ศ. 2342 สร้างมาพร้อมกับที่สร้างเมืองสุราษฎร์ธานี ชาวบ้านเล่ากันว่า มีพระสงฆ์จำนวน 4 รูป คือ พระกั้ง หลวงตาไหล พระสุนทร และพระอาจารย์สะอิ้ง ทั้ง 4 รูปเป็นพระภิกษุที่เดินทางที่เดินทางจากภาคอีสานจำวัดอยู่บริเวณวัดหน้าเมือง โดยมีตระกูลวิชัยดิษฐ์เป็นผู้บุกเบิกและเป็นผู้สร้างวัดหน้าเมืองขึ้น พื้นที่เดิมมีเนื้อที่ 50 ไร่ ติดกับแม่น้ำมะขามเตี้ย แต่ภายหลังชาวบ้านได้บุกรุกที่เข้ามาสร้างที่อยู่อาศัย เนื้อที่ของวัดคงเหลืออยู่เพียง 2 ไร่ มีระยะหนึ่งวัดอยู่ในสภาพรกร้าง ปัจจุบันมีการปรับปรุงโบสถ์จากเดิมเป็นเสาทำด้วยไม้ ต่อมามีการสร้างใหม่ให้แข็งแรงขึ้น บริเวณวัดยังมีสระน้ำเก่าแก่ เล่ากันว่า ในสมัยรัชกาลที่ 1 ได้มีการนำน้ำในสระไปใช้ประกอบในการทำพิธีภายในพระบรมราชวัง

ปูชนียวัตถุที่สำคัญที่อยู่คู่วัดมานาน เป็นพระพุทธรูปเก่าแก่ 2 องค์ เป็นพระพุทธรูปปางประทานพร ต่อมามีคณะพุทธบริษัทร่วมกนช่วยสร้างศาลาเพื่อประดิษฐานองค์พระพุทธรูปทั้ง 2 องค์เป้นการถาวร

## อ้างอิง

หน้าเมือง
จักรพรรดิเซี่ยฮุ่ยจง

**จักรพรรดิเซี่ยฮุ่ยจง** (ค.ศ. 1060–1086) พระนามเดิม **หลี่ปิ่งฉาง** (李秉常) จักรพรรดิพระองค์ที่ 3 แห่งราชวงศ์เซี่ยตะวันตก

หลังจากการสวรรคตอย่างกะทันหันของพระราชบิดา จักรพรรดิเซี่ยฮุ่ยจงก็ขึ้นครองราชบัลลังก์เมื่อพระชนมายุได้ 6 ขวบ พระมารดาของพระองค์จักรพรรดินีเหลียง (梁太后) ทรงเป็นผู้สำเร็จราชการแทนพระองค์ตลอดรัชสมัยของจักรพรรดิเซี่ยฮุ่ยจง ในปี ค.ศ. 1076 จักรพรรดิเซี่ยฮุ่ยจงพระชนมายุสิบหกปีและควรจะใช้พระราชอำนาจจากบัลลังก์โดยตรง แต่ถูกยับยั้งโดยอิทธิพลมหาศาลของพระพันปี ทั้งสองทะเลาะกันเรื่องนโยบายวัฒนธรรมของจักรวรรดิ: จักรพรรดิเซี่ยฮุ่ยจงสนับสนุนการขัดเกลาทางสังคมให้เป็นจีน ในขณะที่จักรพรรดินีเหลียงสนับสนุนวัฒนธรรมตันกุต (เป็นข้อขัดแย้งเมื่อพิจารณาว่าจักรพรรดิเซี่ยฮุ่ยจงเป็นเชื้อสายชาวตันกุต และจักรพรรดินีเหลียงเป็นเชื้อสายของชาวจีนฮั่น) ในที่สุดจักรพรรดินีเหลียงได้สั่งให้ จักรพรรดิเซี่ยฮุ่ยจงถูกกักบริเวณในพระตำหนัก ด้วยเหตุนี้จักรพรรดิเซี่ยฮุ่ยจงจึงขอความช่วยเหลือจากราชวงศ์ซ่งให้บุกราชวงศ์เซี่ยตะวันตกโดยอ้างว่าเพื่อปลดปล่อยจักรพรรดิเซี่ยฮุ่ยจง แต่การบุกรุกถูกขับไล่

จักรพรรดินีเหลียงบังคับให้ จักรพรรดิเซี่ยฮุ่ยจงอภิเษกสมรสกับพระนัดดาของพระองค์ซึ่งจะกลายเป็นจักรพรรดินีผู้ทรงอิทธิพล ดังนั้นราชวงศ์เซี่ยตะวันตกจึงมีจักรพรรดินีเหลียง พระพันปีหลวง สองพระองค์ จักรพรรดิเซี่ยฮุ่ยจงรู้สึกหดหู่ใจกับการควบคุมของพระราชมารดาของพระองค์ และในเวลาต่อมาก็สวรรคตเมื่อพระชนมายุได้ 26 ปี

หมวดหมู่:จักรพรรดิราชวงศ์เซี่ยตะวันตก
วัดธรรมบูชา

**วัดธรรมบูชา**  เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 14 ไร่ 3 งาน 26 ตาราง มีที่ธรณีสงฆ์ จำนวน 2 แปลง เนื้อที่ 1 ไร่ 57 ตารางวา

วัดธรรมบูชาตั้งวัดเมื่อ พ.ศ. 2447 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2525 พื้นที่ตั้งวัดเดิมเป็นป่าดอนสำหรับฝังศพและเผาศพ ชาวบ้านเรียกว่า "ป่าช้าดอนเลียบ" ภายหลังทิดปลื้มได้สร้างศาลาหลังคามุงจาก 2 หลัง เพื่อให้พระภิกษุสสวดอภิธรรม ต่อมามีภิกษุได้มาปักกลดอยู่บริเวณนั้น ราษฎรในหมู่บ้านจึงนิมนต์ให้อยู่ประจำและสร้างเป็นที่พักสงฆ์ชื่อว่า **ที่พักสงฆ์ดอนเลียบ** โดยสร้างกุฎิหลังเล็กขึ้นมา ต่อมาท่านได้ลาสิกขาและมีพระภิกษุอยู่จำพรรษา เมื่อ พ.ศ. 2447 พระกรับญาณวีโร พร้อมด้วยพระภิกษุอีกำ 2 รูป เดินทางมาจำพรรษา ราษฎรได้ช่วยกันสร้างที่พักสงฆ์ จากนั้นได้ขอตั้งเป็นวัดชื่อ **วัดธรรมยุติการาม** พระกรับได้ทำการบูรณปฎิสังขรณ์อยู่ 4 ปี ร่วมกับเจ้าจอมพิณศรี สุพรรณศรี และได้เปลี่ยนชื่อมาเป็น "วัดธรรมบูชา" เมื่อ พ.ศ. 2454 วัดได้รับการยกฐานะเป็นพระอารามหลวงเมื่อวันที่  29  พฤษภาคม  พ.ศ. 2491

อาคารเสนาสนะที่สำคัญ ได้แก่ อุโบสถ กว้าง 26 เมตร ยาว 46 เมตร สร้างเมื่อ พ.ศ. 2525 กุฎิสงฆ์ จำนวน 18 หลัง เป็นอาคารไม้ 3 หลัง ครึ่งตึกครึ่งไม้ 6 หลัง และตึก 9 หลัง ศาลาการเปรียญ กว้าง 20 เมตร ยาว 30 เมตร สร้างเมื่อ พ.ศ. 2493 ศาลาบำเพ็ญกุศล จำนวน 3 หลัง หอระฆัง และฌาปนสถาน ปูชนียะวัตถุ มีพระประธานประจำอุโบสถ ขนาดหน้าตักกว้าง  5 ศอก 1 คืบ 9 นิ้ว 

## รายนามเจ้าอาวาส

## อ้างอิง

ธรรมบูชา
ธรรมบูชา
จักรพรรดิเซี่ยฉงจง

**จักรพรรดิเซี่ยฉงจง** (崇宗) (1084–1139) พระนามเดิม **หลี่เฉียนชุ่น** (李乾順) จักรพรรดิพระองค์ที่ 3 แห่งราชวงศ์เซี่ยตะวันตก รัชกาลของพระองค์เริ่มต้นเมื่อมีพระชนมายุได้สามพรรษา เมื่อพระราชบิดาของพระองค์จักรพรรดิเซี่ยฮุ่ยจงสวรรคต พระองค์ยังคงอยู่ภายใต้การปกครองของจักรพรรดินีหลียง จนกระทั่งทรงถูกวางยาพิษในปีค.ศ. 1099 โดยทูตราชวงศ์เหลียว

รัชสมัยของจักรพรรดิเซี่ยฉงจงมีการขัดเกลาทางวัฒนธรรมให้เป็นจีนมากขึ้นและขจัดอำนาจของชนเผ่าตันกุตที่สำคัญบางกลุ่ม ซึ่งยังคงเป็นพลังทางการเมืองที่ทรงอำนาจ โดยแต่งตั้งผู้นำชนเผ่าเป็นกษัตริย์ โดยบังคับพวกเขาให้อยู่ภายใต้อำนาจและอิทธิพลของพระองค์ ตลอดรัชกาลของพระองค์ทรงเห็นการรุกรานจากต่างชาติทั้งราชวงศ์เหลียวและราชวงศ์ซ่งโดยรอบ และความพ่ายแพ้ทางทหารหลายครั้งตั้งแต่ปี ค.ศ. 1114 พระองค์ทรงจัดตั้งการบริหารที่นำโดยลัทธิขงจื๊อสำหรับเขตการเมืองหลายแห่ง รวมทั้งพลเรือนและการทหารโดยรวบรวมอำนาจไว้ที่ศูนย์กลาง พุทธศาสนาเป็นที่แพร่หลายในรัชสมัยของพระองค์ และพระไตรปิฎกได้รับการแปลเป็นภาษาตันกุต

หมวดหมู่:จักรพรรดิราชวงศ์เซี่ยตะวันตก
พระพุทธมงคลมหาราช

thumb|220px|พระพุทธมงคลมหาราชบนเขาคอหงส์ สวนสาธารณะเทศบาลนครหาดใหญ่

**พระพุทธมงคลมหาราช** เป็นพระพุทธรูปขนาดใหญ่ประดิษฐานบนเขาคอหงส์ สวนสาธารณะเทศบาลนครหาดใหญ่ เทศบาลเมืองคอหงส์ อำเภอหาดใหญ่ มีขนาดใหญ่ที่สุดองค์หนึ่งในภาคใต้ นับได้ว่าเป็น "พระพุทธรูปประจำเมืองหาดใหญ่" ประติมากรรมองค์พระสร้างขึ้นด้วยจิตศรัทธาของพุทธศาสนิกชนทั้งชาวไทยและชาวต่างชาติ เพื่อเฉลิมพระเกียรติเนื่องในวโรกาสเฉลิมพระชนมพรรษา 6 รอบ 5 ธันวาคม 2542 (72 พรรษา) ในรัชกาลที่ 9 ออกแบบโดย ภิญโญ สุวรรณคีรี (ศิลปินแห่งชาติ) หล่อด้วยทองเหลือง ได้รับพระราชทานนามจากพระบาทสมเด็จพระเจ้าอยู่หัวฯ ว่า “พระพุทธมงคลมหาราช” ซึ่งหมายความว่า “ความเป็นสิริมงคลอันยิ่งใหญ่” เมื่อวันที่ 12 ตุลาคม พ.ศ.2542 สมเด็จพระญาณสังวรสมเด็จพระสังฆราชเป็นองค์ประธานพิธีเททองพระหัตถ์พระพุทธมงคลมหาราช ณ มณฑลพิธีพุทธมณฑล จังหวัดนครปฐม เมื่อวันอาทิตย์ที่ 19 มีนาคม พ.ศ.2543 จากนั้นสมเด็จพระเทพรัตนสุดาฯ สยามบรมราชกุมารี เสด็จทรงประกอบพิธีเททองหล่อพระเกตุมาลาเมื่อวันพฤหัสที่ 10 สิงหาคม พ.ศ.2553 ขึ้นมายังเขาคอหงส์ หันหน้าพระพักต์เข้าสู่เมืองหาดใหญ่

## โครงสร้าง

พระพุทธมงคลมหาราช เป็นพระพุทธรูปทองเหลืองหล่อแยกชิ้น ขนาดเมื่อประกอบแล้วมีความสูง 19.9 เมตร (ไม่นับรวมฐาน) น้ำหนัก 200 ตัน ปางห้ามญาติ หันหน้าพระพักต์เข้าสู่เมืองหาดใหญ่ ฐานพระพุทธมงคลมหาราชได้รับพระบรมราชานุญาตให้ ใช้ตราสัญลักษณ์งานพระราชพิธีมหามงคลเฉลิมพระชนมพรรษา 6 รอบ วันที่ 5 ธันวาคม พ.ศ. 2552 ประดิษฐานบนเนินราบของเขาคอหงส์ (ยอดมีความสูง 371 เมตรเหนือน้ำทะเล) และสามารถโดยสารกระเช้าลอยฟ้ารางคู่ มีระยะทาง 525 เมตร จากสถานีท้าวมหาพรหม ไปยังสถานีพระพุทธมงคลมหาราช

## อ้างอิง

หมวดหมู่:สิ่งก่อสร้างในอำเภอหาดใหญ่
หมวดหมู่:พระพุทธรูปขนาดมหึมาในประเทศไทย
หมวดหมู่:ศาสนาพุทธในจังหวัดสงขลา
วัดไตรธรรมาราม

**วัดไตรธรรมาราม** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ดิน 6 ไร่ 2 งาน 

วัดไตรธรรมาราม ประมาณว่าสร้างในราว พ.ศ. 2376 โดยแม่หม้าย 3 คน คือ แม่ทิม แม่ฉิม และแม่ทรัพย์  ได้ร่วมกันสร้างวัดนี้ขึ้น และได้ชื่อว่า **วัดสามหม้าย** ต่อมาเมื่อสร้างอุโบสถเครื่องไม้ จึงขอวิสุงคามครั้งแรถ ในปี พ.ศ. 2445 ต่อมาอุโบสถทรุดโทรม จึงได้สร้างอุโบสถใหม่ (อุโบสถปัจจุบัน) ขนาดใหญ่กว่าเดิม และได้ขอพระราชทานวิสุงคามสีมา เมื่อ พ.ศ. 2505  ในปีที่สร้างอุโบสถเครื่องไม้ ได้เปลี่ยนชื่อเป็น **วัดตรีศรัทธาวาส** เป็นนสมัยพระปลัดสุทธิ์เป็นเจ้าอาวาส แต่ สมเด็จพระมหาสมณเจ้า กรมพระยาวชิรญาณวโรรส โปรดให้เรียก "วัดสามหม้าย" ตามเดิม ถึงยุคส่งเสริมวัฒนธรรม ตามนโยบายจอมพล ป. พิบูลสงคราม ปี พ.ศ. 2486 สมัยพระเทพรัตนกวี (ก. ธมฺมวร) แต่ครั้งยังเป็นพระครูวัตตจารีศีลสุนทร จึงเปลี่ยนชื่อวัดมาเป็น "วัดไตรธรรมาราม" ใช้จนปัจจุบัน วัดไตรธรรมาราม ได้ยกฐานะขึ้นเป็นพระอารามหลวงเมื่อวันที่ 31 พฤษภาคม พ.ศ. 2521

อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2502 เป็นอาคารคอนกรึตเสริมเหล็ก กุฏิสงฆ์ จำนวน 12 หลัง เป็นอาคารไม้ 3 หลัง ครึ่งตึกครึ่งไม้ 7 หลัง และตึก 2 หลัง ศาลาการเปรียญ เป็นอาคารคอนกรีตเสริมเหล็กทรงปั้นหยา ศาลาอเนอกประสงค์ กว้าง 15 เมตร ยาว 32 เมตร สร้างเมื่อ พ.ศ. 2498 เป็นอาคารครึ่งตึกครึ่งไม้ หอประชุมสงฆ์ และหอระฆัง ปูชนียวัตถุ มีพระพุทธรูป ปางมารวิชัย ขนาดหน้าตักกว้าง 33 นิ้ว 1 องค์ พระพุทธรูปปางตรัสรู้ ขนาดหน้าตักกว้าง 3 วา 2 ศอก สูง 4 วา ศอก 8 นิ้ว ภายในบรรจุพระบรมสารีริกธาตุ ประดิษฐานใต้ต้นพระศรีมหาโพธิ์ นามว่า *พระโพธิพุทธคยานุสรณ์*

## รายนามเจ้าอาวาส
* พระเทพรัตนกวี (เกตุ ธมฺมวโร) 
* พระเทพสิทธินายก (ข้อง เกสโร ป.ธ.6) 
* พระพรหมวชิรเมธาจารย์ (พงศ์สรร อสิญาโณ ป.ธ.9) 

## อ้างอิง

ไตรธรรมาราม
ไตรธรรมาราม
วัดบูรพาภิราม

**วัดบูรพาภิราม** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองร้อยเอ็ด จังหวัดร้อยเอ็ด มีพระพุทธรูปปางประทานพรที่สูงที่สุดในประเทศไทย คือ *[[พระพุทธรัตนมงคลมหามุนี]]* หรือ *หลวงพ่อใหญ่*  ด้านทิศตะวันออกของบริเวณวัดอยู่ติดกับคูรอบเมืองสมัยเก่า วัดมีเนื้อที่ทั้งหมด 29 ไร่ 3 งาน 97 ตารางวา

วัดบูรพาภิรามสร้างเมื่อ พ.ศ. 2456 เดิมชื่อ **วัดหัวรอ** เดิมเป็นสถานที่สำหรับพักค้างแรมของพ่อค้าและประชาชนที่เดินทางด้วยเท้าเป็นหลัก โดยจะมานัดพบกันที่วัด ต่อมาพระอธิการหล้าอินทว์โส ได้ขยายวัด และเปลี่ยนชื่อมาเป็น **วัดบูรพา** เพราะว่าตั้งอยู่ในทิศตะวันออกของเมือง ต่อมาได้เปลี่ยนชื่อมาเป็น "วัดบูรพาภิราม"

จุดเด่นของวัด คือ *พระพุทธรัตนมงคลมหามุนี* หรือ *หลวงพ่อใหญ่* สร้างขึ้นเมื่อ พ.ศ. 2516 ความสูงขององค์พระวัดจากพระบาท สูงถึง 101 ศอกเท่ากับชื่อจังหวัด รอบฐานสูงถึง 135 ศอก ภายในพระอุโบสถมีภาพเขียนเรื่องราวพุทธประวัติและประเพณีบุญผะเหวด โดยช่างสิบหมู่ กรมศิลปากร วัดยังเป็นที่ตั้งศูนย์งานพระธรรมทูต โรงเรียนปริยัติธรรม และมีศาลเจ้าพ่อมเหศักดิ์ เดิมเป็นศาลเป็นหอไม้ 3 หลัง ต่อมาศาลเจ้าพ่อที่สร้างมาเป็นร้อยเปีแล้วนั้นชำรุดทรุดโทรมไปมากไม่เหมาะที่จะเป็นสถานที่เคารพสักการบูชาของชาวเมือง ทางจังหวัดจึงได้สร้างขึ้นใหม่บริเวณที่ตั้งศาลเดิมเป็นอาคารคอนกรีตทรงไทย สร้างเสร็จ พ.ศ. 2511

## อ้างอิง

บูรพาภิราม
บูรพาภิราม
ประเทศแองโกลาในพาราลิมปิกฤดูร้อน 2020

**ประเทศแองโกลา** จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศแองโกลาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา

## จำนวนผู้เข้าแข่งขัน

## กรีฑา

## ดูเพิ่ม
* ประเทศแองโกลาในพาราลิมปิก
* รายชื่อผู้เชิญธงชาติแองโกลาในพาราลิมปิก
* รายชื่อนักกีฬาแองโกลาที่ได้รับเหรียญรางวัลพาราลิมปิก

## อ้างอิง

## แหล่งข้อมูลอื่น
* โตเกียว 2020 
* โตเกียว 2020 (IOC)
* คณะกรรมการพาราลิมปิกแห่งชาติญี่ปุ่น
* เว็บไซต์ทางการ


แองโกลา
รูปสลักพระโพธิสัตว์กวนอิมเขาคอหงส์

[thumb|220px|มุมระยะไกลของ[พระพุทธมงคลมหาราช ที่ประดิษฐานบนพื้นที่ราบส่วนยอดของเขาคอหงส์ ด้านหลังของรูปสลักพระโพธิสัตว์กวนอิมฯ]]

**พระโพธิสัตว์กวนอิมเขาคอหงส์** เป็นรูปสลักพระโพธิสัตว์กวนอิมขนาดใหญ่ประดิษฐานบนเขาคอหงส์ สวนสาธารณะเทศบาลนครหาดใหญ่ เทศบาลเมืองคอหงส์ อำเภอหาดใหญ่ สลักด้วยหินหยกขาว ซึ่งเทศบาลนครหาดใหญ่นำโดยนายเคร่ง สุวรรณวงศ์ นายกเทศมนตรี และประชาชน รวมทั้งสมาคมมูลนิธิหาดใหญ่ต่าง ๆ ร่วมสร้างเนื่องในวโรกาสที่รัชกาลที่ 9 ทรงครองสิริราชสมบัติครบ 50 ปี (พ.ศ. 2539)

## โครงสร้าง

พระโพธิสัตว์กวนอิมเขาคอหงส์ เป็นรูปสลักพระโพธิสัตว์กวนอิมปางประทานพร ในท่ายืน ศิลปะจีน ขนาดความสูง 9.9 เมตร น้ำหนักประมาณ 80 ตัน แกะสลักโดยช่างชาวจีนจากมณฑลเห่ยเป่ย ประเทศสาธารณรัฐประชาชนจีน ทั้งสลักแยกชิ้นจากหินหยกขาว จำนวน 8 ท่อน 

ใต้รูปสลักฐานพระโพธิสัตว์กวนอิม เป็นอาคารตำหนักทรงแปดเหลี่ยม เสากลางภายในรายล้อมด้วยรูปปั้นพระโพธิสัตว์ขนาดเล็กสีทองจำนวนมาก ประมาณ 1,000 องค์

## อ้างอิง

หมวดหมู่:สิ่งก่อสร้างในอำเภอหาดใหญ่
เขาคอหงส์
ตำบลแม่สลิด

**แม่สลิด** เป็นตำบลหนึ่งในอำเภอบ้านตาก จังหวัดตาก ตั้งอยู่ทางทิศเหนือของตัวอำเภอ ห่างจากที่ว่าการอำเภอบ้านตากประมาณ 17 กิโลเมตร และห่างจากศาลากลางจังหวัดตากประมาณ 37 กิโลเมตร ตามทางหลวงแผ่นดินหมายเลข 1 (ถนนพหลโยธิน)

ตำบลแม่สลิดทั้งตำบลอยู่ในเขตองค์การบริหารส่วนตำบลแม่สลิดซึ่งเดิมมีฐานะเป็นสภาตำบลแม่สลิดในปี พ.ศ. 2517 ก่อนที่ต่อมาจะได้รับการจัดตั้งเป็นองค์การบริหารส่วนตำบลแม่สลิดในวันที่ 25 ธันวาคม พ.ศ. 2539

## ที่ตั้งและอาณาเขต
ตำบลแม่สลิดตั้งอยู่ทางทิศเหนือของอำเภอบ้านตาก มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลพระบาทวังตวง อำเภอแม่พริก และตำบลแม่วะ อำเภอเถิน จังหวัดลำปาง
* **ทิศตะวันออก** ติดต่อกับตำบลเวียงมอก อำเภอเถิน จังหวัดลำปาง และตำบลตลิ่งชัน อำเภอบ้านด่านลานหอย จังหวัดสุโขทัย
* **ทิศใต้** ติดต่อกับตำบลโป่งแดง อำเภอเมืองตาก และตำบลสมอโคน ตำบลตากออก อำเภอบ้านตาก
* **ทิศตะวันตก** ติดต่อกับตำบลเกาะตะเภา อำเภอบ้านตาก และตำบลย่านรี ตำบลสามเงา ตำบลวังหมัน ตำบลวังจันทร์ อำเภอสามเงา

## ประวัติ
ตำบลแม่สลิด เดิมมีชื่อว่า "ตำบลยางโอง" ขึ้นกับอำเภอบ้านตาก จังหวัดตาก ต่อมาในวันที่ 30 กันยายน พ.ศ. 2471 ทางราชการได้แยกพื้นที่ตำบลสามเงา ตำบลบ้านนา ตำบลยกกระบัตร และตำบลยางโอง อำเภอบ้านตาก มาตั้งเป็น **กิ่งอำเภอท่าปุย** (หรืออำเภอสามเงาในปัจจุบัน) และให้ขึ้นการปกครองกับอำเภอบ้านตาก ก่อนที่ต่อมาจะโอนพื้นที่ตำบลยางโองกลับเข้ามาในเขตอำเภอบ้านตากอีกครั้ง ปัจจุบันเป็น 1 ใน 7 ตำบลของอำเภอบ้านตาก

## อ้างอิง

แม่สลิด
แม่สลิด
ตีวานากู

**ตีวานากู** (ไอมาราและ), **เตียอัวนาโก** () หรือ **เตียอัวนากู** () เป็นแหล่งโบราณคดีสมัยก่อนโคลัมบัสใกล้กับทะเลสาบติติกากาทางภาคตะวันตกของประเทศโบลิเวีย และเป็นหนึ่งในแหล่งโบราณคดีที่ใหญ่ที่สุดในอเมริกาใต้ เขตโบราณคดีในปัจจุบันครอบคลุมพื้นที่ประมาณ 4 ตารางกิโลเมตร และรวมถึงเครื่องปั้นเผาที่มีลวดลายตกแต่ง สิ่งปลูกสร้าง และบล็อกหินขนาดใหญ่ ประชากรของเมืองนี้อาจมีจำนวนมากถึง 10,000–20,000 คนในช่วงจุดสูงสุดเมื่อประมาณ ค.ศ. 800

แหล่งตีวานากูได้รับการกล่าวถึงเป็นครั้งแรกในหลักฐานลายลักษณ์อักษรเมื่อ ค.ศ. 1549 โดยเปโดร ซิเอซา เด เลออน ผู้พิชิตชาวสเปน ระหว่างที่กำลังเสาะหาเมืองหลวงของภูมิภาคกุลยาซูยูทางตอนใต้ของจักรวรรดิอินคา

เบร์นาเบ โกโบ นักบันทึกเหตุการณ์และมิชชันนารีเยสุอิตในเปรู รายงานว่าครั้งหนึ่งตีวานากูเคยมีชื่อว่า **ไตปีกาลา** () ซึ่งแปลว่า "หินที่อยู่ตรงกลาง" ในภาษาไอมารา สื่อถึงความเชื่อที่ว่าตีวานากูตั้งอยู่ที่ศูนย์กลางของโลก ชื่อที่ชาวตีวานากูรู้จักอาจสูญหายไปเนื่องจากพวกเขายังไม่มีภาษาเขียนใช้ เฮ็กการ์ตีและเบริสเฟิร์ด-โจนส์เสนอว่าภาษาปูกีนามีความเป็นไปได้มากที่สุดที่จะเป็นภาษาของชาวตีวานากูในสมัยนั้น

## อ้างอิง

## แหล่งข้อมูลอื่น

หมวดหมู่:วัฒนธรรมตีวานากู
หมวดหมู่:แหล่งโบราณคดีในประเทศโบลิเวีย
หมวดหมู่:แหล่งมรดกโลกในประเทศโบลิเวีย
หมวดหมู่:แหล่งมรดกโลกทางวัฒนธรรม
หมวดหมู่:โบราณดาราศาสตร์
นครมายา

**นครมายา**เป็นศูนย์กลางประชากรของอารยธรรมมายาสมัยก่อนโคลัมบัสในมีโซอเมริกา ทำหน้าที่พิเศษทางการบริหาร การค้า การผลิต และศาสนาซึ่งเป็นลักษณะเฉพาะของนครโบราณทั่วโลก นครมายามีแนวโน้มที่จะตั้งอยู่กระจัดกระจายมากกว่ากลุ่มนครในสังคมอื่น ๆ แม้แต่ภายในมีโซอเมริกาเอง อันเป็นผลมาจากการปรับตัวให้เข้ากับสภาพแวดล้อมแบบที่ลุ่มเขตร้อนซึ่งเอื้อต่อการผลิตอาหารท่ามกลางพื้นที่ที่ใช้ประกอบกิจกรรมอื่น ๆ นครมายาไม่มีผังเมืองแบบตาตารางอย่างนครในที่สูงทางตอนกลางของเม็กซิโก (เช่น เตโอตีวากาน, เตนอชตีตลัน) กษัตริย์มายาปกครองอาณาจักรจากพระราชวังที่ตั้งอยู่ใจกลางนคร นครต่าง ๆ มักตั้งอยู่ในบริเวณที่สามารถควบคุมเส้นทางการค้าหรือสามารถจัดส่งผลผลิตที่จำเป็น สิ่งนี้ทำให้อติชนที่ควบคุมการค้าสามารถเพิ่มพูนความมั่งคั่งและสถานะของตนเอง นครเหล่านี้สามารถจัดสร้างวิหารสำหรับประกอบพิธีสาธารณะได้ จึงดึงดูดผู้คนให้เข้ามาอาศัยมากขึ้น นครที่มีสภาพเอื้ออำนวยต่อการผลิตอาหารและเข้าถึงเส้นทางการค้าได้มีแนวโน้มที่จะพัฒนาเป็นเมืองหลวงของบรรดาแว่นแคว้นมายาในยุคเริ่มแรก

ความสัมพันธ์ทางการเมืองระหว่างนครรัฐมายาสมัยคลาสสิกมักถูกนำไปเปรียบเทียบกับความสัมพันธ์ระหว่างนครรัฐในกรีซสมัยคลาสสิกและอิตาลีสมัยฟื้นฟูศิลปวิทยา นครบางนครเชื่อมโยงกันโดยตรงผ่านถนนหินปูนที่เรียกว่า *[[ซักเบ]]* แต่วัตถุประสงค์ของการสร้างถนนเหล่านี้จะเป็นไปเพื่อการค้า การเมือง หรือศาสนานั้นยังไม่สามารถสรุปได้อย่างแน่ชัด

## อ้างอิง

## บรรณานุกรม

*
*
*
*

หมวดหมู่:อารยธรรมมายา
หมวดหมู่:นคร
หมวดหมู่:เมืองโบราณ